2019. gada 3. septembrī Noteikumi Nr. 411

Rīgā (prot. Nr. 37 1. §)

**Grozījumi Ministru kabineta 2007. gada 20. novembra noteikumos Nr. 779 "Kārtība, kādā rezerves karavīrus un rezervistus reģistrē, uzskaita un iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem"**

Izdoti saskaņā ar

Militārā dienesta likuma

64. panta pirmo un otro daļu

Izdarīt Ministru kabineta 2007. gada 20. novembra noteikumos Nr. 779 "Kārtība, kādā rezerves karavīrus un rezervistus reģistrē, uzskaita un iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem" (Latvijas Vēstnesis, 2007, 188. nr.; 2009, 141. nr.; 2010, 167. nr.; 2012, 74. nr.; 2015, 193. nr.; 2018, 96. nr.) šādus grozījumus:

1. Izteikt 24. punkta otro teikumu šādā redakcijā:

"Darba devējs, pie kura strādā minētais rezerves karavīrs, pēc pavēstes uzrādīšanas (bet ne vēlāk kā 24 stundas pirms pavēstē norādītā laika, kad jāierodas uz militārajām mācībām), atbrīvo darbinieku no darba (amata) pienākumu pildīšanas saskaņā ar Militārā dienesta likumā noteikto kārtību."

2. Papildināt noteikumus ar 25.1.1apakšpunktu šādā redakcijā:

"25.1.1 pēc pavēstes uzrādīšanas (bet ne vēlāk kā 24 stundas pirms pavēstē norādītā laika, kad jāierodas uz militārajām mācībām) atbrīvo attiecīgo izglītojamo no mācībām (studijām) saskaņā ar Militārā dienesta likumā noteikto kārtību;".

3. Papildināt noteikumus ar 26.1punktu šādā redakcijā:

"26.1 Pēc rezerves karavīra piedalīšanās militārajās mācībās regulāro spēku vienība, kurā uz militāro mācību laiku tika iesaukts rezerves karavīrs, pēc pieprasījuma izsniedz rezerves karavīram izziņu par viņa dalību kārtējās vai pārbaudes militārajās mācībās."

Ministru prezidents A. K. Kariņš

Ministru prezidenta biedra,

aizsardzības ministra vietā –

veselības ministre I. Viņķele